Χιούστον

Το Χιούστον (αγγλικά: Houston, Texas), είναι πόλη των Η.Π.Α. που βρίσκεται στο νοτιοανατολικό άκρο της αμερικανικής πολιτείας του Τέξας. Με πληθυσμό 2,325,353 κατοίκους (εκτιμήσεις 2022), το Χιούστον αποτελεί την μεγαλύτερη πόλη σε πληθυσμό στο Τέξας, καθώς και την τέταρτη μεγαλύτερη πόλη σε πληθυσμό στις Ηνωμένες Πολιτείες. Είναι επίσης η έδρα της κομητείας Χάρις (η 3η μεγαλύτερη σε πληθυσμό κομητεία των Ηνωμένων Πολιτειών). Το δυτικό άκρο του Χιούστον επεκτείνεται επίσης και μέσα στην κομητεία Φορτ Μπεντ.

Ο πληθυσμός της μητροπολιτικής περιοχής του Χιούστον, ανέρχεται σε 7,246,130 κατοίκους (σύμφωνα με εκτιμήσεις για το 2021), καθιστώντας τη 5η μεγαλύτερη μητροπολιτική περιοχή στις Ηνωμένες Πολιτείες. 

Το Χιούστον είναι μία από τις νεώτερες και γρήγορα αναπτυσσόμενες πόλεις των Ηνωμένων Πολιτειών. Το 1900, ο πληθυσμός ανερχόταν σε μόλις 45.000, και ήταν η 85η μεγαλύτερη πόλη των ΗΠΑ. Τώρα, αναφερόμενη σαν «Η Γρηγορότερα Αναπτυσσόμενη Πόλη στην Αμερική» και σαν «η πιο διάσημη Πόλη για να Κατοικήσετε», υπάρχουν πάνω από 7 εκατομμύρια πληθυσμού που διαμένουν στην ευρύτερη μητροπολιτική περιοχή του Χιούστον. Τα όρια της πόλης καλύπτουν περίπου 600 τετραγωνικά μίλια και είναι η μεγαλύτερη πόλη στις ΗΠΑ που δεν έχει ζώνες δόμησης.

Το Χιούστον, είναι ένα από τα μεγαλύτερα οικονομικά κέντρα της πολιτείας του Τέξας, καθώς και ένα από τα σημαντικότερα οικονομικά κέντρα των Ηνωμένων Πολιτειών, αλλά και παγκόσμια.  

Το Χιούστον είναι παγκόσμια γνωστό για τις βιομηχανίες ενέργειας (ειδικά πετρελαϊκές), τις αεροναυτικές εταιρείες και το κανάλι του λιμανιού του. Το λιμάνι του Χιούστον είναι το πιο πολυσύχναστο στις ΗΠΑ, και δεύτερο σε όλο τον κόσμο σε ξένο φορτίο. Εξ αιτίας αυτής της οικονομικής δραστηριότητας πολλοί κάτοικοι έχουν μετοικήσει από άλλες πολιτείες των ΗΠΑ στο Τέξας καθώς και από πολλές άλλες χώρες.

Επίσημα το Χιούστον έχει ονομαστεί «Πόλη του Διαστήματος» (Space City). «Χιούστον» ήταν η πρώτη λέξη που είπε ο Νηλ Άρμστρονγκ όταν πάτησε το πόδι του στην σελήνη.

Γεωγραφία και κλίμα 
 
Σύμφωνα με το Γραφείο Απογραφής των Ηνωμένων Πολιτειών, η πόλη απλώνεται σε συνολική έκταση 1.558,4 τ.χλμ.. 1.500,7 τ.χλμ. της πόλης είναι ξηρά και 57,7 τ.χλμ. καλύπτονται από νερό. Η συνολική έκταση της πόλης καλύπτεται από νερό κατά 3,70%.

Το κλίμα του Χιούστον είναι υγρό υποτροπικό. Η βλάστηση χαρακτηρίζεται εύκρατη.

Δημογραφικά στοιχεία 

Σύμφωνα με την απογραφή του 2000, υπάρχουν 1.953.631 κάτοικοι, 717.945 νοικοκυριά, και 457.330 οικογένειες στην πόλη. Η πυκνότητα του πληθυσμού είναι 1.301,8 κατ/τ.χλμ. Υπάρχουν 782.009 σπίτια σε μία μέση πυκνότητα των 521,1 κατ/τ.χλμ. Ο πληθυσμός αποτελείται (φυλετικά) από Λευκούς (49,27%), Ισπανόφωνους (37,41%), Αφροαμερικανούς (25,31%), Ασιάτες (5,31%) και άλλες φυλές.

Υπάρχουν 717.945 νοικοκυριά από τα οποία το 33,1% έχουν ανήλικα παιδιά που ζουν μαζί τους, το 43,2% είναι παντρεμένα ζευγάρια που ζουν μαζί, το 15,3% είναι ανύπανδρες μητέρες, και το 36,3% δεν είναι οικογένειες.

Κατάλογος Αυτοκινητόδρομων 
 Texas Highway 8 - Sam Houston Tollway
 Διαπολιτειακός Αυτοκινητόδρομος 10 - Baytown East Freeway/Katy Freeway
 Διαπολιτειακός Αυτοκινητόδρομος 45 - North/Gulf Freeway
 US Highway 59 - Eastex/Southwest Freeway
 US Highway 90 - Crosby Highway
 Texas Highway 225 - Pasadena Freeway
 Texas Highway 261
 Texas Highway 288 - South Freeway
 US Highway 290 - Northwest Freeway
 Spur Διαπολιτειακός Αυτοκινητόδρομος 610 - North Loop, South Loop, West Loop, and East Loop

Λίστα των μεγαλύτερων εταιριών 
Αυτή είναι μια λίστα με τις μεγαλύτερες εταιρίες που εδρεύουν στο Χιούστον και στην ευρύτερη περιοχή του. Η εταιρία Compaq έδρευε στο Χιούστον πριν αγοραστεί από την Hewlett-Packard.

Η Imperial Sugar εδρεύει κοντά στο Sugar Land. Η Loch Energy εδρεύει στο Humble.

Παραπομπές

Εξωτερικοί σύνδεσμοι 

 
 City of Houston Homepage
 Detailed History of Houston

Πόλεις του Τέξας
 
__ΕΥΡΕΤΗΡΙΟ__